CELEX: 31990R2552
Language: el
Date: 1990-08-31
Title: Κανονισμός (ΕΟΚ) αριθ. 2552/90 της Επιτροπής της 31ης Αυγούστου 1990 περί παύσεως της αλιείας γλώσσας από πλοία με σημαία της Δανίας

Avis juridique important

|

31990R2552

Κανονισμός (ΕΟΚ) αριθ. 2552/90 της Επιτροπής της 31ης Αυγούστου 1990 περί παύσεως της αλιείας γλώσσας από πλοία με σημαία της Δανίας  

Επίσημη Εφημερίδα αριθ. L 241 της 04/09/1990 σ. 0005 - 0005

***** ΚΑΝΟΝΙΣΜΟΣ (ΕΟΚ) αριθ. 2552/90 ΤΗΣ ΕΠΙΤΡΟΠΗΣ  της 31ης Αυγούστου 1990  περί παύσεως της αλιείας γλώσσας από πλοία με σημαία της Δανίας  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 2241/87 του Συμβουλίου της 23ης Ιουλίου 1987 περί θεσπίσεως ορισμένων μέτρων ελέγχου των αλιευτικών δραστηριοτήτων (1), όπως τροποποιήθηκε από τον κανονισμό (ΕΟΚ) αριθ. 3483/88 (2), και ιδίως το άρθρο 11 παράγραφος 3,  Εκτιμώντας:  ότι ο κανονισμός (ΕΟΚ) αριθ. 4047/89 του Συμβουλίου της 19ης Δεκεμβρίου 1989 για τον καθορισμό, για ορισμένα αποθέματα ιχθύων ή ομάδες ιχθύων, του επιτρεπόμενου συνόλου των αλιευμάτων και ορισμένων όρων υπό τους οποίους μπορούν να αλιευθούν για το 1990 (3), όπως τροποποιήθηκε από τον κανονισμό (ΕΟΚ) αριθ. 1887/90 (4), προβλέπει ποσοστώσεις για τη γλώσσα για το 1990·  ότι, για να εξασφαλιστεί η τήρηση των διατάξεων που αφορούν τους ποσοτικούς περιορισμούς των αλιευμάτων αποθέματος για το οποίο υπάρχει ποσόστωση, είναι αναγκαίο να καθορίσει η Επιτροπή την ημερομηνία κατά την οποία τα αλιεύματα που πραγματοποιούνται από πλοία που φέρουν σημαία κράτους μέλους θεωρείται ότι έχουν εξαντλήσει την ποσόστωση που έχει διατεθεί·  ότι, σύμφωνα με τις πληροφορίες που ανακοινώθηκαν στην Επιτροπή, το ποσό των αλιευμάτων γλώσσας στα ύδατα της διαιρέσεως CIEM II και IV, από πλοία με σημαία της Δανίας ή νηολογημένα στη Δανία, έφθασαν τις ποσοστώσεις που είχαν διατεθεί για το 1990· ότι η Δανία απαγόρευσε την αλιεία γι' αυτό το απόθεμα από τις 7 Ιουλίου 1990· ότι πρέπει, κατά συνέπεια, η ημερομηνία αυτή να κρατηθεί,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Το ποσό των αλιευμάτων γλώσσας στα ύδατα της διαιρέσεως CIEM II και IV, από πλοία με σημαία της Δανίας ή νηολογημένα στη Δανία, εκτιμάται ότι έχει εξαντλήσει τις ποσοστώσεις που είχαν διατεθεί στη Δανία για το 1990.  Απαγορεύεται η αλιεία γλώσσας στα ύδατα της διαιρέσεως CIEM II και IV, καθώς επίσης η παραμονή επί του πλοίου ή η μεταφόρτωση από πλοίο σε πλοίο και η εκφόρτωση της γλώσσας, που έχει αλιευθεί στις διαιρέσεις αυτές από πλοία με σημαία της Δανίας ή νηολογημένα στη Δανία, από την ημερομηνία εφαρμογής του παρόντος κανονισμού.  Άρθρο 2  Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 21 Ιουνίου 1990.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 31 Αυγούστου 1990.  Για την Επιτροπή  Karel VAN MIERT  Μέλος της Επιτροπής  (1) ΕΕ αριθ. L 207 της 29. 7. 1987, σ. 1.  (2) ΕΕ αριθ. L 306 της 11. 11. 1988, σ. 2.  (3) ΕΕ αριθ. L 389 της 30. 12. 1989, σ. 1.  (4) ΕΕ αριθ. L 172 της 5. 7. 1990, σ. 1.